# ארמדיליים

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ארמדיליים
מיון מדעי
ממלכה: | בעלי חיים
מערכה: | מיתרניים
מחלקה: | יונקים
סדרה: | דלשינאים
משפחה: | ארמדיליים
סוגים
Chlamyphorus Cabassous Chaetophractus Dasypus Euphractus
Priodontes
Tolypeutes

Zaedyus
לרשימת הסוגים
שם מדעי
Dasypodidae

הארמדיליים הם משפחה של יונקים הנודעים בעיקר בשריון הגוף שלהם.

אורכו הממוצע של ארמדיל הוא כ-75 סנטימטרים, מראש ועד קצה הזנב.

הארמדיל מקורב לדוב הנמלים. ישנם מספר מינים של ארמדיל, הנבדלים זה מזה במספר הפסים הנראים בשריונם, ובמאפיינים אחרים.

מקום מחייתם הטבעי של כל מיני הארמדיל הוא ביבשת אמריקה, שם הם חיים בסביבות שונות. בארצות הברית, למשל, נמצא סוג יחיד של ארמדיל, בעל 9 פסים בשריונו, והוא נפוץ בעיקר במדינות שבדרום-מרכז ארצות הברית, ובפרט בטקסס. (הארמדיל הוא גם "היונק הרשמי" של מדינה זו).

הארמדילים ניזונים בעיקר מחרקים, זחלים, וחסרי חוליות אחרים.

הארמדיל נוהג לחפור רבות, והוא משתמש בטופריו החדים כדי לחפור הן לצורך מציאת מזון, והן לצורך בניית מאורות באדמה לחה, בדרך כלל בצד פלגים או נחלים שבקרבתם הוא חי.

ההגנה העקרית של הארמדיל היא עורו החיצוני, המהווה שריון. טקטיקות ההשרדות של מיני ארמדיל שונים נבדלים זה מזה עד מאוד. מול איומו של טורף, הארמדיל בעל 3 הפסים מדרום אמריקה יתכרבל לצורת כדור. לעומתו, הארמדיל בעל 9 הפסים מצפון אמריקה נוהג לקפוץ גבוה לאוויר כשהוא מופתע. כתוצאה מכך, הוא נחבט פעמים רבות בחלקן התחתון של מכוניות החולפות מעליו -- דוגמה נוספת לרפלקס של בעל-חיים שהפך לחסר שימוש, ואף בעל ערך שלילי, בשל בני-האדם.

בעונת החיזור נוהג הארמדיל הזכר להתהפך בקפיצה בכדי לזכות בתשומת-ליבה של הנקבה. לעיתים קורה שהוא נוחת על ראשו, ובעוד שהדבר לא גורם נזק, הוא בהחלט מקטין את סיכוייו לזכות בחסדיה של הארמדילה שאחריה הוא מחזר.

הארמדיל הוא אחת החיות היחידות, למעט האדם, הנדבקות במחלת הצרעת, ולפיכך הם משמשים רבות בחקר המחלה. הם רגישים במיוחד למחלה בשל חום גופם הנמוך, שנוח לחיידק הצרעת.

הארמדילים משמשים במחקר המדעי גם בשל מערכת הרביה המוזרה שלהם: בכל המלטה נולדים תמיד ארבעה ארמדילים זהים מבחינה גנטית. היות שהם תמיד זהים, רביעיות הארמדילים שימושיות למחקרים מדעיים, התנהגותיים, ורפואיים הדורשים קבוצות של נבדקים ללא הבדל גנטי. החשיבות הגבוהה של הארמדיל למחקרים נובעת מהעובדה שמלבד הארמדיל, אין אף יונק אחר למעט האדם אשר עשוי להמליט תאומים זהים מבחינה גנטית.

קיים יום מיוחד בשנה בו בני האדם (בעיקר באמריקה) חוגגים בשמחה את קיומו של הארמדיל. יום זה זכה לכינוי "יום הארמדיל" ובאנגלית - Armadillo Day. ביום זה נהוג להכין דגלים, עליהם מופיעים תמונות וציורים של ארמדילים, בובות בדמות הארמדיל, וכן כובעים ופסלים בדמותו.

## [עריכה] מיון הארמדיליים

- משפחת ארמדיליים family dasypodidae
  - הסוג ארמדיל קטן Chlamyphorus
    - ארמדיל החולד chlamyphorus truncatus
    - chlamephorus retusus
  - הסוג ארמדיל חשוף-זנב Cabassous
    - cabassous centralis
    - cabassous chacoensis
    - cabassous tatouay
    - cabassous unicinctus
  - הסוג ארמדיל שעיר Chaetophractus
    - ארמדיל שעיר האנדים chaetophractus nationi
    - ארמדיל שעיר צווחני chaetophractus vellerosus
    - ארמדיל שעיר הררי chaetophractus villosus
  - הסוג טטו Dasypus
    - dasypus hybridus
    - dasypus kappleri
    - ארמדיל תשע-החגורות dasypus novemcinctus
    - ארמדיל ארוך-אף שעיר dasypus pilosus
    - dasypus sabanicola
    - ארמדיל שבע-החגורות dasypus septemcinctus
  - הסוג Euphractus
    - ארמדיל שש-החגורות euphractus sexcinctus
  - הסוג ארמדיל ענק Priodontes
    - ארמדיל ענק priodontes maximus
  - הסוג Tolypeutes
    - ארמדיל מצטנף tolypeutes tricinctus
    - tolypeutes matacus
  - הסוג Zaedyus
    - ארמדיל ארגנטיני zaedyus pichiy

מיזמי קרן ויקימדיה |  |
תמונות ומדיה בוויקישיתוף: ארמדיליים

מקור: http://he.wikipedia.org../../../%D7%90/%D7%A8/%D7%9E/%D7%90%D7%A8%D7%9E%D7%93%D7%99%D7%9C%D7%99%D7%99%D7%9D.html

קטגוריות: ארמדיליים | דלשינאים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Esperanto
- Español
- Suomi
- Français
- Gàidhlig
- Magyar
- Ido
- Italiano
- 日本語
- Lietuvių
- Nahuatl
- Nederlands
- Norsk (bokmål)
- Polski
- Português
- Русский
- Svenska
- Українська
- 中文